Câți bani scoți din buzunar pentru testele Covid dacă pleci cu mașina în Grecia.
Bucureştenii au aşteptat azi pentru a face testul anti-COVID, necesar dacă pleci spre Grecia cu maşina. Preţul unui test rapid este de 390 de lei, iar rezultatul vine între 24 şi 48 de ore. Toţi turiştii care intră în Grecia cu maşina vor trebui să prezinte un test negativ pentru COVID-19. Peste zece ţări europene impun restricţii de călătorie celor ce vin din România.
Dacă n-ai
aflat de ultima măsură luată de Guvernul de la Atena, îţi reamintesc acum: de
miercuri dimineaţă, ora 06:00, toţi turiştii care vor intra în Grecia prin vama
Kulata-Promachonas, singurul punct de frontieră terestru deschis pentru moment,
vor trebui să prezinte un test negativ pentru COVID-19. În aceste condiţii, bucureştenii au aşteptat şi mai bine de o oră, sâmbătă, în parcarea complexului Băneasa Shopping City, acolo unde o clinică privată a deschis primul centru drive-in din ţară pentru detectarea virusului Sars-CoV-2. Asta înseamnă că nu trebuie decât să ajungi în zona de recoltare, unde eşti testat fără să cobori din maşină. Rezultatul îl primeşti între 24 şi 48 de ore, alături de traducerea în limba engleză.